section_heading: Povijest
paragraph_text: Njemački je bio lingua franca u 19. i dijelu 20. stoljeća. Njime se sporazumijevalo u Europi, Americi i Aziji, primjerice u državama kao što su Turska, Rusija i Kazahstan. Bio je jezik fizike, kemije i sociologije. Služio je kao poslovni i politički jezik. Njemački je i danas potreban u filozofiji i teologiji, a njegovo se znanje katkad traži za doktorate.